(1 ) Μετονομασία του Τμήματος Εφαρμοσμένης Πληροφορικής του Οικονομικού Πανεπιστημίου Αθηνών σε Τμήμα Πληροφορικής και μεταβολή της αποστολής του. Το κατά τις διατάξεις του άρθρου 2 του Π.Δ. 377/1989 (Α 166) προβλεπόμενο Τμήμα Εφαρμοσμένης Πληροφορικής του Οικονομικού Πανεπιστημίου Αθηνών, μετονομάζεται σε Τμήμα Πληροφορικής. Το Τμήμα έχει ως αποστολή την καλλιέργεια και προαγωγή της Επιστήμης της Πληροφορικής και των εφαρμογών αυτής με έμφαση στον Προγραμματισμό, την Ανάλυση και το Σχεδιασμό Συστημάτων και την επεξεργασία και την μετάδοση των Πληροφοριών Η εφαρμογή των διατάξεων του παρόντος αρχίζει από το ακαδημαϊκό έτος 1995-96. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.